Riad Toufic Salameh

Riad Toufic Salameh (født 1950) er en libanesisk økonom, som var sentralbanksjef i Libanons bank fra 1. august 1993 til 31. juli 2023.L'Orient Today - Who is Wassim Mansouri, BDL's new acting governor?, besøkt 4. juni 2025. Han har fått mye av æren for at Libanon kom seg gjennom finanskrisen i 2008 uten store problemer, og ble kåret til «Central Banker of the Year for 2009» av The Banker Magazine. Riad Salameh rings Stock Exchange Opening Bell on Lebanon Capital Market Day , besøkt 14. mai 2011. 

 Utdanning og arbeidserfaring 
Han er utdannet fra Collège Notre Dame de Jamhour i Libanon, og har senere tatt en bachelorgrad (BA) i sosialøkonomi ved American University of Beirut. 

I 1985 ble han Vice President og rådgiver ved Merrill Lynch i Paris, etter å ha jobbet ved deres filialer i Beirut og Paris fra 1973. Den 1. august 1993 ble han utnevnt til sentralbanksjef (governor) for Libanons bank, for en seksårsperiode, og har senere blitt gjenvalgt både i 1999, 2005, 2011 og 2017. Med seg i ledelsen har han 4 visesentralbanksjefer og et Central Council. 

Han er også formann i etterforskningskomisjonen for bekjempelse av hvitvasking av penger, Special Investigation Commission, som ble etablert i 2001.Special Investigation Commission – Chirman, besøkt 14. mai 2011.

 Utmerkelser 
Sentralbanksjef Salameh har mottatt mange priser, bl.a. Euromoney sin pris som Beste sentralbanksjef i den arabiske verden i 1996. I 1997 ble han utnevnt til ridder av Æreslegionen, av Frankrikes president Jacques Chirac, og i 2003 ble han kåret til Beste sentralbanksjef 2003 (Man of the year) av Euromoney. 

Organisasjonen Bankers for a Better Future ga han en pris i 2004, da de plasserte ham på topp 20-listen over verdens beste sentralbanksjefer i 2004. Året etter, i 2005, fikk han en ny pris fra Euromoney, da de kåret ham til Årets beste sentralbanksjef i Midtøsten i deres kåring av Euromoney Award for Emerging Markets. Også i 2006 kåret Euromoney ham til Årets beste sentralbanksjef. 

Bankers Magazine kåret ham til Årets beste sentralbanksjef i Midtøsten  (Central Banker of the Year – Middle East) for 2009. Året etter vant han 2009 Arab Creativity Award, tildelt av the Arab Thought Foundation. Den 31. desember 2009 utnevnte president Nicolas Sarkozy han til offiser av Æreslegionen. 

 Anklager om korrupsjon og hvitvasking 
Etter protestene i Libanon i 2019 og 2020 falt sentralbankens innskudd med 31 milliarder US Dollar på et år, noe som ga landets første finanskrise på tre årtier. Nettsteder som An-Nahar og Bloomberg News skyldtes denne krisen Salemeh, ved at han i praksis hadde drevet en Ponzi-svindel i 30 år. Også Frankrikes president Emmanuel Macron gjorde den samme påstanden, og krevde et mer transparent økonomisk system.  

I juli 2020 ble han anklaget for flere kriminelle forhold, av en gruppe libanesiske advokater. Anklagene inkluderte underslag av sentralbankens midler og misbruk av offentlige midler. Den 20. juli utstedte den libanesiske dommeren Faisal Makki frys av deler av Salamehs eiendeler, etter en dom som fastslo at han hadde undergravd landets økonomiske stilling.

I august 2020 rapportere Organized Crime and Corruption Reporting Project (OCCRP) at utenlandske selskaper eid av Salemeh hadde en verdi på nesten 100 millioner US Dollar, hovedsakelig innen eiendom, særlig i Storbritannia, Tyskland og Belgia.

Sent i desember 2020 åpnet en gruppe demonstratorer en etisk etterforskningssak mot Riad Salameh. Anklagen ble startet for å granske landets økonoiske system, og finne ut om politiske figurer hadde brukt sine stillinger for å overstyre restriksjoner på valutauttak og pengeoverføringer til utlandet.

I 2021 startet Frankrike og Sveits en etterforskning av om Salemeh hadde drevet med hvitvasking av penger.

Hans periode som sentralbanksjef gikk ut i slutten av juli 2023, og han gikk da av som sentralbanksjef.Reuters - Lebanon's veteran central bank chief leaves post with legacy in shreds, besøkt 5. juni 2025.DW - Lebanon's central bank governor steps down without successor, besøkt 5. juni 2025.

Han ble sanksjonert av USA i august 2023. Han er også oppført på USAs Specially Designated Nationals and Blocked Persons List, som innebærer at hans eiendeler blir frosset, og amerikanske statsborgere forbys å gjøre forretninger med ham.

Han ble varetektfengslet i september 2024 etter avhør i forbindelse med flere korrupsjonssaker. Han ble anklaget for underslag av 42 millioner US Dollar i offentlige midler. I oktober 2024 ble han i tillegg anklaget for å ha beriket seg selv ulovlig, blant annet ved å leie ut en leilighet i Frankrike, som han disponerte på vegne av sentralbanken.

 Referanser 

 Eksterne lenker 
 Offisiell hjemmeside

Kategori:Sentralbanksjefer
Kategori:Libanesere
Kategori:Personer fra Antelias